เรื่องร้องเรียน (กีดขวาง,ท่อระบายน้ำ,ต้นไม้,ร้องเรียน) วันที่ 2023-09-01 08:10:09 — แขวงลาดพร้าว เขตลาดพร้าว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034652

ขอให้จัดสรรเจ้าหน้าที่ลงพื้นที่ตรวจสอบและตัดแต่งต้นไม้ บริเวณบ้านเลขที่ 2/11 หมู่ที่ 11 ซอยลาดพร้าววังหิน 87 แขวงลาดพร้าว เขตลาดพร้าว กรุงเทพมหานคร จุดสังเกต ใกล้กับวัดใหม่เสนานิคม ระยะทางห่างประมาณ 100 เมตร เมื่อเข้ามาในซอย ระยะทางประมาณ 100 เมตร จะพบกับบ้านหลังดังกล่าวอยู่ด้านซ้าย โดยเจ้าของบ้าน บุคคลเพศชาย (ทราบชื่อ) อายุประมาณ 60-70 ปี  ส่วนสูงประมาณ 160 เซนติเมตร รูปร่างลักษณะสมส่วน ผิวสีแทน ได้ปลูกต้นไม้กีดขวางทางจราจร จำนวนประมาณ 20 ต้น ด้านหน้าบ้านยาวตลอดแนวเป็นระยะทางประมาณ 30 เมตร ลักษณะการปลูกต้นไม้จะนำยางรถยนต์ จำนวน 2 เส้น มาวางซ้อนทับกันจำนวน 2 ชั้น เพื่อทำเป็นกระถางต้นไม้  ความสูงของต้นไม้ประมาณ 2 เมตร 50 เซนติเมตร และมีการปลูกต้นไม้เหลื่อมล้ำออกมาจากตัวบ้านประมาณ 3 เมตร และเหลื่อมล้ำออกมาบนพื้นที่ถนนสาธารณะ โดยถนนสาธารณะภายในซอย มีความกว้างประมาณ 6 เมตร รถยนต์สามารถสัญจรสวนทางกันได้ แต่เมื่อบ้านหลังดังกล่าวนำต้นไม้มาปลูก ส่งผลให้กีดขวางทางจราจร ทำให้ผู้ร้องและประชาชนในพื้นที่ ไม่ได้รับความสะดวกในการสัญจร , การเลี้ยวเข้าบ้าน และต้องขับรถหลบหลีกต้นไม้ที่เหลื่อมล้ำออกมาจากตัวบ้าน ซึ่งผู้ร้องแจ้งว่า เดิมเจ้าของบ้านทำการปลูกต้นแก้วมังกร ซึ่งจะมีหนาม ปัจจุบันได้ทำการปลูกไม้เลื้อย ลักษณะเลื้อยหาแสงแดด จึงทำให้กีดขวางช่องทางจราจร (บันทึกตามผู้ร้องแจ้ง) อีกทั้งบ้านหลังดังกล่าว ยังนำท่อน้ำมาต่อน้ำประปาจากตัวบ้าน เพื่อทำการรดน้ำต้นไม้ ส่งผลให้ประชาชนในพื้นที่ได้รับความเดือดร้อนประมาณ 7 หลังคาเรือน ประสบปัญหามาเป็นระยะเวลาประมาณ 2 ปีแล้ว เบื้องต้นผู้ร้องติดต่อไปยัง ฝ่ายเทศกิจ-สำนักงานเขตลาดพร้าว แต่ไม่สามารถติดต่อได้ จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่ตรวจสอบ และตัดต้นไม้กีดขวางทางจราจร เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata